අයහපත් කාලගුණික තත්ත්වය හේතුවෙන් මෙවර අපොස සාමාන්‍ය පෙළ විභාගයේ ගණිතය සහ සෞන්දර්ය විෂයන් සඳහා, පෙනීසිටීමට නොහැකි වූ ශිෂ්‍ය ශිෂ්‍යාවන් වෙනුවෙන් පෙබරවාරි 9, 10 දෙදින තුළ නැවත විභාගය පැවැත්වීමට විභාග දෙපාර්තමේන්තුව තීරණය කර ඇත.අධ්‍යයන පොදු සහතික පත්‍ර (සාමාන්‍යපෙළ) විභාගයේ විද්‍යාව බහුවරණ ප්‍රශ්න පත්‍රයේ ප්‍රශ්න 19ක් සඳහන් කොටස පිටකිරීමට උදව් කළේ යැයි සැකකරන විභාග දෙපාර්තමේන්තුවේ රහස්‍ය මුද්‍රණාලයේ සේවකයාගේ වැඩ තහනම් කොට ඇත.මෙවර විභාගයේ පිටවූ ප්‍රශ්න 19 වෙනුවට නැවැත විද්‍යාව විෂය විභාගයක් නොපවත්වා, විභාගයට පෙනී සිටි පන්ලක්ෂ හතළිස් දෙදහසටම ලකුණු 19ක් ලබාදීමට ප්‍රශ්න පත්‍රය සකස්කළ ශාස්ත්‍රීය සභාවේ විද්වත්හු තීරණය කළ බව අධ්‍යාපන ඇමැති බන්දුල ගුණවර්ධන මහතා ඊයේ (24) පැවති මාධ්‍ය හමුවකදී පැවසීය.බත්තරමුල්ල ඉසුරුපාය අධ්‍යාපන අමාත්‍යාංශයේදී මෙම මාධ්‍ය හමුව පැවැත්විණි.එහිදී වැඩිදුරටත් අදහස් දැක්වූ ඇමැතිවරයා මෙසේද කීය.“ප්‍රශ්න පත්‍රයක කොටසක් පිටවිණැයි කියන සිද්ධිය මුල් කොට අධ්‍යාපන ඇමැතිවරයා අස්කරනු කියා පිරිසක් කියනවා.